**RREGULLORJA PËR REGJISTRIM DHE KALIM**

 **NË**

 **FEDERATËN E BASKETBOLLIT TË KOSOVËS**

 **PRISHTINË – SHTATOR 2020**

Në bazë të nenit 21.1. të Statutit të Federatës së Basketbollit të Kosovës dhe nenit 2.2.l të Rregullores mbi punën e Bordit të Federatës së Basketbollit të Kosovës (në tekstin e mëtutjeshëm: Bordi i FBK-së), Bordi i FBK-së në mbledhjen e vet të datës **30.09.2020** e ka miratuar këtë:

**RREGULLORE PËR REGJISTRIM**

**NË FEDERATËN E BASKETBOLLIT E KOSOVËS**

1. **DISPOZITAT E PËRGJITHËSHME**

**Neni 1.**

Me këtë Rregullore përcaktohen rregullat dhe procedurat për regjistrim, evidencën e klubeve, regjistrimin e lojtarëve-eve, kalimin e lojtarëve-eve prej një skuadre në skuadër, afatet kalimtare të lojtarëve-eve, fuzionimi (bashkimi) dhe ndarja e skuadrave, pjesëmarrja e lojtarëve vendorë në skuadra ndërkomëtare, regjistrimi dhe paraqitja e lojtarëve të kthyer nga jashtë, e drejta e paraqitjes së lojtarëve ndërkombëtarë (të huaj) në Republikën e Kosovës, e drejta e pjesëmarrjes së lojtarëve për ekipe në ligat e FBK-së dhe licencimi i trajnerëve të basketbollit.

**Neni 2.**

Komesari i Garave i Federatës së Basketbollit të Kosovës, në pajtim me këtë Rregullore, sipas procedurave të cekura në nenin 1 vendos si organ i shkallës së parë.

**II. REGJISTRIMI DHE EVIDENCA E KLUBEVE**

**NENI 3.**

3.1. Ekipi i cili shpreh dëshirën që të bëhet anëtar i FBK-së, kërkesën për regjistrim ia paraqet Komesarit të Garave **~~(Komisionit për regjistrim);~~**

3.2. Ekipi i cili e paraqet kërkesën është e obliguar në kërkesë të cek këto parashtresa:

3.2.1. Emërtimin e plotë të subjektit, në bazë të aktvendimit të Qendrës regjistruese të Republikës së Kosovës;

3.2.2. Emri nën të cilin ekipi do të garojë në njërën prej ligave të FBK-së;

3.2.3 Selia dhe adresa e ekipit për pranimin e postës;

3.2.4 Personi i autorizuar për kontakte;

3.2.5 Adresa e postës elektronike dhe telefonit për korrespondencë zyrtare;

3.2.6 Llogaria rrjedhëse e subjektit dhe emri i bankës;

3.2.7 Numri i regjistrimit të klubit;

3.2.8 Emrat dhe mbiemrat e Kryetarit, Drejtorit dhe Sekretarit, si dhe numrat e telefonit;

3.2.9 Kërkesës t`i bashkangjitet Aktvendimin e regjistrimit si subjekt juridik në Qendrën Regjistruese të Republikës së Kosovës;

3.3. Kërkesa duhet të jetë e firmosur nga personi i autorizuar dhe e vulosur me vulën e Subjektit;

3.3.1 Me paraqitjen e kërkesës për regjistrim në FBK, klubi obligohet që të respektojë Statutin, Rregulloret dhe aktet tjera normative të organeve dhe organizatave të Federatës së Basketbollit të Kosovës, FIBA Europa, FIBA dhe Komitetit Olimpik Ndërkombëtar;

3.3.4 Të gjitha palët janë të obliguara që ndërrimet e shënimeve menjëherë t`i lajmërojnë në FBK, në të kundërtën FBK do të ketë përgjegjësi për pasoja juridike.

**Neni 4**

Komesari i Garave (komisioni për regjistrim) është i obliguar që në afat prej shtatë (7) ditësh pas pranimit të kompletur të kërkesës për pranim, të shqyrtojë të njëjtën dhe 24 orë para skadimit të marrë vendim për regjistrimin e ekipit si anëtar të FBK-së.

Komesari i Garave (Komisioni per regjistrim) aktvendimin për regjistrim ia dorëzon ekpit, Bordit të FBK-së dhe Sekretarit të Përgjithshëm të FBK-së.

Nëse kërkesa për regjistrim nuk i përmban të gjitha parakushtet e cekura në nenin 3.2.1, nuk eshtë i bashkangjitur aktevndimi regjistrimit në Qendrën regjistruese dhe nuk është firmosur dhe vulosur me vulë, Komesari i Garave (Komisioni për regjistrim) 24 orë para skadimit të afatit për paraqitje në garat e FBK-së do të marrë aktvendim për refuzimin e kërkesës si e parregullt.

**Neni 5**

5.1 Pas regjistrimit të ekipit në FBK, i njëjti është i obliguar që të kyçet në fillim të garave të edicionit të ri dhe organi i autorizuar i FBK-së është i obliguar që t`ia mundësojë.

5.2. Nëse ekipi nuk kyçet nga fillimi i edicionit në ndeshjen e parë, Komesari i Garave (Komisioni për regjistrim) i FBK-së sipas detyrës zyrtare do të marrë aktvendim mbi fshirjen e ekipit nga anëtarësimi në FBK.

**Neni 6**

6.1. Në rast të ndërrimeve statutare të ekipeve në insitutucionet e Republikës së Kosovës, apo në rast të së drejtës për të garuar në nivel të caktuar të garave, si dhe në rastin e fuzionimit (bashkimit) të dy apo më tepër skuadrave, Komesari i Garave i FBK-së (Komisioni për regjistrim) në kërkesë të ekipeve do të lëshon pëlqimin në formë të shkruar, vetëm atëherë nëse kërkesës i

bashkangjiten deklaratat për marrjen e të gjitha të drejtave dhe obligimeve nga ekipet të cilat kërkojnë pëlqimin apo marrëveshjet reciproke se cili ekip do t`i marrë mbi sipër të drejtat për garim dhe detyrimet.

6.2 Deklarata dhe marrëveshja e detyrimeve duhet të jetë e nënshkruar dhe e vulosur nga personat e autorizuar të të gjitha ekipeve të cekura në deklaratë apo marrëveshje.

**Neni 7**

Anëtarësimi i klubeve në FBK pushon me:

1. Pushimin e ekipit si person juridik;
2. Daljen me dëshirë të ekipit nga anëtarësimi në FBK me dorëzimin e deklaratës për çregjistrim nga anëtarësimi;
3. Ndalesën për kryerjen e veprimtarisë nga ana e organit të autorizuar shtetëror;
4. Vendimin e Bordit të FBK-së, nëse ekipi vepron në kundërshtim ne Statutin dhe aktet normative të FBK-së;
5. Vendimin e Komesarit të Garave apo komisioneve tjera të FBK-së nësë klubi edhe pas një vërejtjeje të dhënë me shkrim edhe më tej vepron në kundërshtim me Statutin dhe aktet tjera normative të FBK-së;
6. Mospjesëmarrjen e ekipit në garat e FBK-së në dy edicionet e fundit të garave.

**Neni 8**

8.1. Ne rast të ekzistimit të një prej shkaqeve të cekura në nenin 7 të kësaj Rregulloreje, Komesari i Garave, në afat prej 30 ditësh nga dita e ndodhjes së shkakut, sipas detyrës zyrtare duhet të marrë aktvendim për fshirjen e ekipit nga anëtarësimi në FBK.

8.2. Komesari i Garave i FBK-së, aktvendimin nga pika 8.1 ia dorëzon ekipit, Bordit të FBK-së dhe Sekretarit të Përgjithshëm të FBK-së.

**Neni 9**

Sekretari i Përgjithshëm i FBK-së nëpërmjet shërbimit udhëheq regjistrin e ekipeve anëtare të FBK-së dhe për çdo ekip udhëheq dosjen me dokumentacionin e tërësishëm nga momenti i regjistrimit të ekipit.

**III. REGJISTRIMI I LOJTARËVE-EVE**

**Neni 10**

Të drejtat dhe obligimet gjatë regjistrimit, kalimit dhe paraqitjes së lojtarëve rregullohen në bazë të këtyre parimeve:

10.2.1 Lojtari-ja zgjedh me dëshirë ekipin për të cilin do të paraqitet;

10.2.2 Marrëdhëniet në mes të lojtarit-es dhe ekipit rregullohen me Marrëveshjen e lidhur në mes të lojtarit-es dhe ekipit.

10.2.3 Gjatë nënshkrimit të marrëveshjes në mes të lojarit-es dhe ekipit, obligim i ekipit është që ta njoftojë lojtarin me Statutin dhe aktet normative të FBK-së, si dhe me aktet dhe rregulloret e ekipit.

10.2.4 Paraqitja e lojtarëve jashtë vendit dhe paraqitja e lojtarëve ndërkombëtarë (të huaj) në garat e FBK-së mund të kufizohet për t`u mbrojtur interesi i basketbollit kosovar;

10.2.5 Të gjitha të drejtat tjera rregullohen me këtë Rregullore dhe aktet e përgjithshme normative të FBK-së, kurse dispozitat e marrëveshjes nuk guxojnë të jenë në kundërshtim me këtë Rregullore;

10.2.6 Gjatë regjistrimit të lojtarëve të të gjitha moshave, duhet të dorëzohet çertifikata mjekësore e gjendjes shëndetësore të lojtarit dhe atë dy herë në vit, para fillimit të pjesës së parë të edicionit garues dhe para fillimit të pjesës së dytë të garave në të cilin merr pjesë lojtari.

**Neni 11**

Lojtari me dëshirë e zgjedh ekipin për të cilin do të paraqitet dhe me ekipin e nënshkruan Marrëveshjen në të cilën e shpreh vullnetin e lirë për t’u regjistruar dhe paraqitur për ekipin, deklaron që do t`i pranojë aktet normative të ekipit, FBK-së, institucionit përkatës shtetëror, FIBA Evropa, FIBA dhe Komitetit Olimpik Ndërkombëtar dhe do të zotohet se do të respektojë principet e kodeksit të përgjithshëm sportiv.

**Neni 12**

12.1 Çdo ekip është i obliguar që në afatin e caktuar t`ia dorëzojë Komesarit të Garave (Komisioni për regjistrim) listën e lojtarëve të cilët do të paraqiten për ekip;

12.2 Ekipi i cili dëshiron të regjistrojë lojtarin-en ia paraqet kërkesën në formularin e posaçëm Komesarit të Garave (Komisioni për regjistrim)

12.3 Gjatë paraqitjes ekipi duhet të bashkangjit kërkesës:

**12.3.1** **PËR REGJISTRIMIN E PARË-LOJTARËT-ET DERI NË MOSHËN 14 VJEÇARE**

(I dedikohet lojtarëve të cilët për herë të parë regjistrohen në regjistrin e lojtarëve në FBK dhe regjistrimi i tyre bëhet gjatë tërë vitit);

12.3.1.1 Marrëveshjen për stërvitje dhe paraqitje, e lidhur në mes të ekipit dhe prindit (kujestarit) të lojtarit (për lojtarët deri në moshën 14 vjeçare);

12.3.1.2 Certifikatën mjekësore për kontrollimin e kryer mjeksor të lojtarit të lëshuar nga ana e entit të autorizuar për mjekësinë sportive (jo më të vjetër se një muaj);

12.3.1.3 Fotokopjen e pasaportës valide;

12.3.1.4 Një fotografi 3 x 2,5 cm jo më të vjetër se një(1) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.1.5 Dëshminë mbi pagesën e taksës në lartësi të cilën e vendosë Bordi i FBK-së për regjistrim dhe licencim të lojtarit-es.

12.3.1.6 Deklaratën-pajtimin që FBK mund të bëjë përpunimin e shënimeve personale të lojtarit dhe të shërbehet për nevoja të FBK-së;

**12.3.2 PËR REGJISTRIMIN E LOJTARËVE NGA MOSHA 15 VJEÇARE DERI NË MOSHËN 18 VJEÇARE**

12.3.2.1 Marrëveshjen për aftësim profesional të lidhur në mes të ekipit dhe prindit (kujdestarit) të lojtarit-es;

12.3.2.2 Certifikatën mjekësore për kontrollimin e kryer mjekësor të lojtarit të lëshuar nga ana e entit të autorizuar për mjekësinë sportive (jo më të vjetër se një muaj);

12.3.2.3 Fotokopjen e pasaportës valide;

12.3.2.4 Një fotografi 3 x 2,5 cm jo më të vjetër se tre (3) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.2.5 Dëshminë mbi pagesën e taksës në lartësi të cilën e vendos Bordi i FBK-së për regjistrim dhe licencim të lojtarit-es.

12.3.2.6 Deklaratën-pajtimin që FBK mund të bëjë përpunimin e shënimeve persosale të lojtarit dhe të shërbehet për nevoja të FBK-së;

12.3.2.7 Deklarata e nënshkruar me të cilën pranon nënshtrimit të doping kontrollit.

**12.3.3. PËR REGJISTRIMIN E LOJTARËVE MBI MOSHËN 18 VJEÇARE**

12.3.3.1 Marrëveshjen e lidhur në mes të lojtarit-es dhe ekipit.

12.3.2.2 Certifikatën mjekësore për kontrollimin e kryer mjekësor të lojtarit të lëshuar nga ana e entit të autorizuar për mjekësinë sportive (jo më të vjetër se tre muaj);

12.3.3.3 Fotokopjen e pasaportës valide.

12.3.3.4 Një fotografi 3 x 2,5 cm jo më të vjetër se gjashtë (6) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.3.5 Dëshminë mbi pagesën e taksës në lartësi të cilën e vendos Bordi i FBK-së për regjistrim dhe licencim të lojtarit-es.

12.3.3.6 Deklaratën-pajtimin që FBK mund të bëjë përpunimin e shënimeve personale të lojtarit dhe të shërbehet për nevoja të FBK-së;

12.3.3.7 Deklarata e nënshkruar me të cilën pranon t`i nënshtrohet doping kontrollit.

**12.3.4 PËR REGJISTRIMIN E LOJTARËVE TË CILËT KALOJNË PREJ NJË SKUADRE NË SKUADRËN TJETËR**

12.3.4.1 Marrëveshjen e lojtarit-es me ekipin e mëparshëm, afati i së cilës ka skaduar apo pëlqimin mbi ndërprerjen e ndërsjellt të Marrëveshjes me ekipin e mëparshëm apo vendimin e plotëfuqishëm për ndërprerjen e Marrëveshjes të marrur nga Komesari i Garave.

12.3.4.2 Marrëveshjen e lidhur në mes të lojtarit dhe ekipit në të cilin kalon;

12.3.4.3 Certifikatën mjekësore për kontrollimin e kryer mjekësor të lojtarit të lëshuar nga ana e entit të autorizuar për mjekëinë sportive (jo më të vjetër se tre muaj);

12.3.4.4 Një fotografi 3 x 2,5 cm jo më të vjetër se gjashtë (6) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.4.5 Dëshminë mbi pagesën e taksës në lartësi të cilën e vendos Bordi i FBK-së për regjistrim dhe licencim të lojtarit-es.

12.3.4.6 Deklaratën-pajtimin që FBK mund të bëjë përpunimin e shënimeve personale të lojtarit dhe të shërbehet për nevoja të FBK-së;

12.3.4.7 Deklarata e nënshkruar me të cilën pranon t`i nënshtrohet doping kontrollit.

**12.3.5 PËR REGJISTRIMIN E LOJTARËVE VENDOR Ë TË CILËT KTHEHEN NGA JASHTË**

12.3.5.1 Fletëlëshimin-Certifikatën (LETTER OF CLEARENCE) nga Federata e Basketbollit në të cilën lojtari është paraqitur për herë të fundit, gjegjësisht ka qenë i licencuar për paraqitje;

12.3.5.2 Marrëveshjen në mes të lojtarit dhe ekipit në të cilin kalon;

12.3.5.3 Certifikatën mjekësore për kontrollimin e kryer mjekësor të lojtarit të lëshuar nga ana e entit të autorizuar për mjekësinë sportive (jo më të vjetër se tre muaj);

12.3.5.4 Një fotografi 3 x 2,5 cm jo më të vjetër se gjashtë (6) muaj dhe një tjetër e dërguar në mënyrë elektronike te Komesari i Garave(Komisioni për regjistrim)

12.3.5.5 Dëshminë mbi pagesën e taksës në lartësi të cilën e vendos Bordi i FBK-së për regjistrim dhe licencim të lojtarit-es.

12.3.5.6 Deklaratën-pajtimin që FBK mund të bëjë përpunimin e shënimeve personale të lojtarit dhe të shërbehet për nevoja të FBK-së;

12.3.5.7 Deklarata e nënshkruar me të cilën pranon t`i nënshtrohet doping kontrollit.

**12.3.6 PËR REGJISTRIMIN E LOJTAËVE-EVE NDËRKOMBËTARË PËR KLUBET E REPUBLIKËS SË KOSOVËS**

12.3.6.1 Marrëveshjen në mes të lojtarit dhe ekipit;

12.3.6.2 Fotokopja e pasaportës së lojtarit;

12.3.6.3 Një fotografi 3 x 2,5 cm jo më të vjetër se gjashtë (6) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.6.4 Certifikatën mjekësore për kontrollimin e kryer mjekësor të lojtarit, të lëshuar nga ana e entit të autorizuar mjeksor (jo më të vjetër se tre muaj);

12.3.6.5 Fletëlëshimin-Certifikatën (LETTER OF CLEARENCE) nga Federata e Basketbollit në të cilën lojtari është paraqit për herë të fundit;

12.3.6.6 Një fotografi 3 x 2,5 cm jo më të vjetër se gjashtë (6) muaj dhe një tjetër e dërguar në mënyrë elektronike te Komesari i Garave (Komisioni për regjistrim)

12.3.6.5 Dëshminë mbi pagesën e taksës në lartësi të cilën e vendos Bordi i FBK-së për regjistrim dhe licencim të lojtarit-es.

12.3.6.7 Deklaratën-pajtimin që FBK mund të bëjë përpunimin e shënimeve personale të lojtarit dhe të shërbehet për nevoja të FBK-së;

12.3.6.9 Deklarata e nënshkruar me të cilën pranon t`i nënshtrohet doping kontrollit.

**12.3.7 PROCEDURA PËR REGJISTRIMIN E LOJTARIT NDËKOMBËTAR (TË HUAJ)**

12.3.7.1 Çdo ekip i cili ka të drejtë të regjistrojë lojtarë ndërkombëtarë (të huaj), së bashku me kërkesën për regjistrim është i obliguar që të dorëzojë dokumentacionin komplet më së voni 48 orë para ndeshjes kampionale apo të Kupës.

12.3.7.2 Procedura për sigurimin e Fletëlëshimit (LoC) bëhet nëpërmjet të Federatave apo nëpërmjet të FIBA-s dhe FIBA Evropa në harmoni me rregullat dhe afatet e përcaktuara.

12.3.7.3 Lojtari fiton të drejtën për paraqitje në ndeshje pas lëshimit të licencës për gara nga ana e FBK-së.

**Neni 13**

13.1. Komesari i Garave (Komisioni për regjistrim) i FBK-së është i obliguar që në afat prej 7 ditësh nga dita e pranimit të kërkesës në FBK të fillojë procedurën e regjistrimit të lojtarëve, dhe të njëjtën ta përfundojë në afat prej 15 ditësh nga dita e fillimit të procedurës përveç të natyrës që nevojitet periudhë më e gjatë.

13.2 Nëse dokumentacioni i dorëzuar nuk është komplet apo është kontestues, Komesari i Garave do të marrë vendim mbi refuzimin e kërkesës për regjistrim.

13.3 Të gjitha vendimit për lojtarët e regjistruar dhe ata të paregjistruar do të publikohen në faqen zyrtare të FBK-së.

13.4. Regjistrimi dhe paraqitja e lojtarit është i lejuar pas vendimit të plotëfuqishëm të Komesarit të Garave

**Neni 14**

Komesari i Garave (Komisioni për regjistrim) i FBK-së mban evidencën e regjistrimit të lojtarëve me këto të dhëna:

1. Numrin rendor të regjistrimit;
2. Data e regjistrimit;
3. Emri dhe mbiemri i lojtarit-es;
4. Data dhe vendi i lindjes së lojtarit-es;
5. Numri personal i lojtarit-es dhe numri i pasaportës;
6. Adresa e vendbanimit të lojtarit-es;
7. Emri i ekipit për të cilin regjistrohet lojtari.

**Neni 15**

15.1 Për çdo lojtar-e të regjistruar, Komesari i Garave(Komisioni për regjistrim) lëshon licencën e garave.

15.2. Licenca lëshohet në kohëzgjatje të përcaktuar.

15.3. Përmbajtjen dhe lartësinë e taksës për lëshimin e licencës e përcakton Bordi i FBK-së.

**Neni 16**

16.1 Lojtari mund të regjistrohet më së shumti për dy (2) ekipe gjatë një edicioni garues.

16.2 Lojtari-ja i cili nënshkruan marrëveshje me dy apo më tepër ekipe gjatë një afati kalimtar, do t`i nënshtrohet përgjegjësisë disiplinore dhe mbetet anëtar i ekipit me të cilin ka nënshkruar marrëveshjen.

16.3 Lojtari i cili ka marrëveshje valide dhe nënshkruan marrëveshje me ekip tjetër në afatin tjetër kalimtar, do të suspendohet dhe i njëjti nuk ka të drejtë paraqitjeje derisa të përcaktohet përgjegjësi disiplinore. Lojtari i tillë mbetet anëtar i ekipit me të cilin ka marrëveshje valide, kurse marrëveshja e nënshkruar me ekipin tjetër është e pavlefshme.

**IV MARRËVESHJA**

**Neni 17**

17.1 Të drejtat dhe obligimet reciproke të lojtarit dhe ekipit përcaktohen me Marrëveshje.

17.2 Të gjitha marrëveshjet evidentohen në FBK.

17.3 Marrëveshja duhet të nënshkruhet në tri (3)kopje prej të cilave secila palë e mban nga një kopje dhe një (1) kopje mbetet në FBK.

17.4 Marrëveshja plotësuese e nënshkruar në mes të lojtarit dhe ekipit të njëjtë dhe nuk është evidentuar në FBK, e me të cilën marrëveshje apo pjesë të saj është përcaktuar angazhimi në sportin e basketbollit, do të ketë fuqi juridike dhe do të pranohet nga trupat e autorizuara të FBK-së dhe do të evidentohet me numër të njëjtë të protokollit si aneks i marrëveshjes paraprake.

**LLOJET E MARRËVESHJEVE**

**Neni 18**.

18.1. Lojtari deri në moshën 14 vjeçare është i obliguar që me ekipin të cilin e ka zgjedh për stërvitje dhe paraqitje të nënshkruajë marrëveshjen për stërvitje dhe paraqitje.

18.2. Kjo marrëveshje nënshkruhet gjatë regjistrimit të parë për ekip dhe futjen e të dhënave në evidencën e FBK-së. Marrëveshja është valide dhe nënshkruhet deri kur lojtari i mbush 14 vjeç.

18.3 Me këtë marrëveshje përcaktohet e drejta e paraqitjes së lojtarit në ligë si dhe të drejtat dhe obligimet reciproke në mes të lojtarit dhe ekipit.

18.4 Përveç rasteve të cekura në marrëveshje, për lojtarët të cilët me ekipin kanë lidhur marrëveshje për stërvitje dhe paraqitje që paguajnë anëtarësi në çdo kohë janë të lirë që të shkëpusin marrëveshjen për stërvitje dhe paraqitje me ekip dhe në afatet e caktuara kalimtare të kalojë në ekipin tjetër pa kompensim, në bazë të nenit 16.1 të kësaj Rregulloreje.

18.5 Lojtari i cili ka marrëveshje për stërvitje dhe paraqitje (deri ne moshën 14 vjeçare), mund të paraqitet edhe për skuadrën me moshë më të madhe për skuadrën e njëjtë, nëse skuadra ka të paraqitur për garat ekip dhe në harmoni me Propozicionet e Garave.

**MARRËVESHJA PËR AFTËSIM SPORTIV(14-18 vjeç)**

18.2.1 Lojtari është i obliguar që marrëveshjen e parë për aftësim sportiv ta nënshkruajë me ekipin anëtarë

i të cilit është kur ti mbush 14 vjet, për katër vitet e ardhshme.

18.2.2 Lojtari me moshë më të madhe se 14 vjet, i cili për herë të parë nënshkruan marrëveshjen për aftësim sportiv me ekip, marrëveshjen e nënshkruan të vlefshme përfundimisht me sezonin kur lojtari i mbush 18 vjet.

18.2.3 Në këtë marrëveshje medeomos duhet të ceket se lojtari a paguan apo jo anëtarësinë për kohën kur është në ekip me të cilin nënshkruan marrëveshjen për aftësim sportiv.

18.2.4 Nëse në marrëveshje nuk është cekur se lojtari paguan apo nuk paguan anëtarësi, në procedurën e Komesarit të Garave (Komisioni për regjistrim) do të nënkuptohet se lojtari paguan anëtarësi.

**MARRËVESHJA E PARË PËR SENIORË**

18.3.1 Lojtari është i obliguar që të nënshkruajë marrëveshjen e parë për senior me ekipin anëtar i të cilit ka qenë kur i ka mbushur 18 vjet të vlefshme edhe për katër (4) vjet.

18.3.2 Lojtari me moshë më të madhe se 18 vjet, i cili duhet të nënshkruajë marrëveshjen e parë për senior, marrëveshjen e nënshkruan përfundimiisht me sezonin kur lojtari i mbush 22 vjet.

**MARRËVESHJA PËR SENIORË (më të vjetër se 22 vjet)**

18.4.1 Marrëveshja për seniorë lidhet për më së paku një (1) edicion garues, nga muaji shtator deri në muajin qershor.

**Neni 19.**

Për afatin e marrëveshjes së nënshkruar nuk konsiderohet periudha kohore:

1. Që lojtari është i dënuar më shumë se tre(3) muaj ndalesë loje, nga ana e organeve të FBK-së;

2. Që lojtari është i dënuar më shumë se tre(3) muaj ndalesë loje, nga ane e ekipit dhe e konfirmuar nga ana e organeve të FBK-së;

3. Nëse lojtari është paraqitur për skuadrën tjetër që nuk është anëtar i FBK-së, pa lejen e ekipit të vet;

4. Vajtja në shkollim jashtë shtetit, me pëlqimin e ekipit;

5. Nëse me aktvendim të plotëfuqishëm gjyqësor është i dënuar me burgim më shumë se tre(3) muaj.

**NDËRPRERJA (SHKËPUTJA) E MARRËVESHJES**

**Neni 20.**

20.1 Nëse lojtari dhe ekipi nuk i plotësojnë obligimet e përcaktuara me marrëveshje, secili nga ta mund të kërkojë ndërprerjen e marrëveshjes.

20.2 Kërkesa për ndërprerjen e marrëveshjes të cilës duhet bashkangjitur prova të sakta për ndërprerjen e marrëveshjes i dorëzohet Komesari të Garave (Komisionit për Regjistrim) të

kërkesën, kërkuesi duhet të dorëzojë edhe dëshmin mbi pagesën e taksës për ndërprerjen e marrëveshjes në shumë prej 100€ për kategoritë e seniorëve-eve dhe 50€ për konkurrencën e femrave dhe ato të reja.

20.3 Tek kërkesa për ndërprerjen e marrëveshjes lojtari është i obliguar të dorëzojë dëshminë që një kopje e kërkesës për ndërprerjen e marrëveshjes i është dorëzuar ekipit me të cilin është lidhur marrëveshja.

20.4 Komesari i Garave i FBK-së është i obliguar që në afat prej tri(3) ditësh ta marrë në shqyrtim kërkesën për ndërprerje të marrëveshjes dhe procedurën e shqyrtimit duhet ta kryejë brenda afatit prej 15 ditësh, nga marrja e kërkesës në shqyrtim, por nëse kërkon natyra e procedures ky afat mund të zgjasë periudhë më të gjatë.

20.5 Komesari i Garave në bazë të provave që disponon me aktvendim mund:

20.5.1 Të pranojë si të arsyeshme kërkesën për ndërprerjen e marrëveshjes; apo

20.5.2 Të refuzojë si të pabazë kërkesën për ndërprerjen e marrëveshjes.

20.6 Nëse Komesari i Garave i FBK-së përcakton se kërkesa e kërkuesit është jo e rregullt dhe e paqartë, kërkuesin e obligon që në afat të shkurtur të rregullojë dhe precizojë kërkesën në mënyrë që të mund ta shqyrtojë.

20.7 Nëse kërkesa për ndërprerjen e marrëveshjes nuk është rregulluar dhe precizuar në afatin e dhënë, Komesari i Garave (Komisioni për regjistrim) të njëjtën do ta refuzojë si të parregullt.

20.8 Vendimi i Komesari të Garave (Komisionit për regjistrim) i FBK-së i marrur në kërkesë për ndërprerje të marrëveshjes i dorëzohet lojtarit dhe ekipit.

**V. KALIMI PREJ EKIPI NË EKIP**

**Neni 21.**

21.1 Lojtari me moshë mbi 18 vjeç (senior) mund të kalojë prej ekipi në ekip vetëm në afate kalimtare të cilat caktohen me vendimin e Bordit të FBK-së .

21.2 Afati i paraqitjes së listës (rosterit) për të gjitha kategoritë e seniorëve përcaktohet me vendimin e Bordit të FBK-së.

21.2 **Lojtari prej 14 deri në moshën 18 vjeçare (të rinjtë)**, mund të kalojë prej ekipi në ekip në afatin kalimtar veror dhe dimëror.

21.2.1 Afati veror për lojtarë caktohet me Vendim të Bordit-it të FBK-së.

21.2.2 Afati dimëror për lojtarë të moshës 14-18 vjeçare zgjatë pesë (5) ditë dhe caktohet me Vendim të Bordit-it të FBK-së.

21.2.3 Afati për dorëzimin e listës së lojtarëve prej moshës 14 deri në moshën 18 vjeçare, konform dispozitave të kapitullit për regjistrimin e lojtarëve caktohet me vendim të Bordit të FBK-së.

21.3 **Lojtari deri në moshën 14 vjeçare** mund të kalojë prej ekipi në ekip gjatë kohës së afateve kalimtare verore dhe dimërore.

21.3.1 Afati për dorëzimin e listës së lojtarëve deri në moshën 14 vjeçare, konform dispozitave të kapitullit për regjistrimin e lojtarëve caktohet me vendim të Bordit të FBK-së.

**Neni 22**

22.1. Lojtari i cili ka të lidhur marrëveshjen me ekip dhe nuk gjendet në listën paraqitëse të ekipit për edicionin e ardhshëm garues, nëse ekipi është përjashtuar nga garat apo ekipi është larguar nga garat për shkaqe të ndryshme, të drejtën për të kaluar prej ekipi në ekip mund ta realizojë më së voni deri në ditën e përfundimit të afatit të rregullt kalimtar.

22.2. Lojtari i regjistruar për ekip të seniorëve, i cili e ka ndërprerë marrëveshjen me ekip, mund të realizojë vetëm një kalim në ekip tjetër, deri në 24 orë para fillimit të çfardo ndeshjeje të pjesës së parë, gjegjësisht deri në ditën e fundit të afatit kalimtar dimëror.

22.3 Nuk konsiderohet si kalim prej klubi në klub, nëse lojtari nuk është paraqitur për ekip, për atë që ekipi qenë i përjashtuar, është larguar nga garat, apo për shkaqe të ndryshme nuk i ka filluar garat në edicionin e ri. Në këtë rast, lojtari është i lirë që të nënshkruajë për çfarëdo ekipi tjetër dhe të realizojë të drejtën të kalojë në ekip tjetër, në harmoni me dispozitat e kësaj Rregulloreje.

22.4 Nuk konsiderohet kalimi prej klubi në klub, nëse lojtari ka të lidhur marrëveshjen me ekip dhe nuk gjendet në listen paraqitëse të klubit para fillimit të edicionit të ri garues (për atë që marrëveshja në mes të lojtarit dhe ekipit pushon të vlejë), nënshkruan marrëveshje me ekipin tjetër për edicionin vijues. Në këtë rast, lojtari është i lirë të nënshkruajë marrëveshje me çfarëdo ekipi tjetër dhe me këtë të realizojë të drejtën për kalim edhe në një ekip, në harmoni me dispozitat e kësaj rregulloreje.

22.5 Lojtari nuk mund të paraqitet në të njëjtën xhiro për dy skuadra.

22.6 Për lojtarë ndërkombëtarë (të huaj) vlejnë dispozitat e kapitullit IX të kësaj Rregulloreje.

22.7 Lojtarët e ligave të kategorive të reja të FBK-së, të cilët do të largohen nga listat paraqitëse të ekipit marrin statusin e lojtarit të lirë me të drejtë kalimi në ekip tjetër pa dëmshpërblim, në harmoni me dispozitat e kësaj Rregulloreje.

**Neni 23.**

23.1 Të drejtë kalimi prej një skuadre në skuadrën tjetër ka:

23.1.1 Lojtari të cilit i ka skaduar marrëveshja dhe nuk dëshiron të nënshkruajë marrëveshje të re me skuadrën e deritanishme;

23.1.2 Lojtari i cili e ndërpren marrëveshjen me ekip;

23.1.3 Lojtari të cilit me aktvendim të plotëfuqishëm të organit të autorizuar të FBK-së i është ndërprerë marrëveshja me skuadrën e deritanishme;

23.1.4 Lojtari i cili nuk gjendet në listën paraqitëse (rosterin) të ekipit për edicionin (sezonin) e ardhshëm;

23.1.5 Lojtari i ekipit që është përjashtuar nga garat apo i ka lëshuar garat për shkaqe të ndryshme gjatë edicionit aktual mund të kalojë prej klubi në klub në afat prej 10 ditësh nga dita e tërheqjes nga garat apo nga dita e përjashtimit të ekipit nga garat e mëtutjeshme.

23.1.6 Lojtari deri në moshën 14 vjeçare, pa dëmëshpërblim, vetëm nëse ajo nuk është rregulluar me marrëveshsjen për stërvitje dhe paraqitje;

23.1.7 Lojtari prej moshës 14 deri në moshën 18 vjeçare, i cili ka marrëveshjen për aftësim sportiv me ekipin e caktuar, ka të drejtë kalimi prej ekipi në ekip në vend, nën këto kushte:

23.1.7.1 Nëse lojtari ka paguar në ekip për aftësimin e tij sportiv dhe nëse për këtë dëshmon me dokumentacionin valid, ka të drejtë kalimi në ekipin tjetër në vend, pa dëmëshpërblim dhe atë vetëm një herë gjatë një edicioni garues.

23.1.7.2 Nëse lojtari nuk i ka paguar ekipit për aftësimin e tij sportiv, ka të drejtë kalimi në ekipin tjetër me dëmshpërblim. Nëse me marrëveshje reciproke për aftësim sportiv nuk është cekur shuma për dëmshpërblim, atëherë do të paguhet sipas këtyre kritereve:

1. 1000 Euro, për çdo edicion të paraqitur për ekip (shtator-qershor) në ligat e grupmoshave të reja;

2. 1000 Euro, për çdo edicion të paraqitur për ekip në ligat e grupmoshave të reja, nëse është i licencuar nga FIBA Evropa për përzgjedhjet e reja të FBK-së, prej të cilës shumë 75% paguhen në llogarinë e klubit dhe 25% në llogarinë e FBK-së. Gjatë llogaritjes së dëmëshpërblimit merret parasysh çdo edicion në të cilin ka qenë lojtari në përzgjedhje.

3. Nëse bëhet fjalë për transfer ndërkombëtar, shumat e lartëpërmendura dyfishohen, gjegjësisht shumëzohen me dy(2);

4. Llogaritjen e lartësisë së dëmshpërblimit e bënë Komesasri i Garave i FBK-së, Dëmshpërblimi llogaritet për tërë edicionin (gjithësejt 10 muaj). Në rast që lojtari ka paguar anëtarësinë mujore në ekip, dëmëshpërblimi llogaritet vetëm për periudhën për të cilën nuk ka dëshmi për pagesë të anëtarësisë, ku shuma e paraparë për kompenzim pjestohet për dhjetë(10) muaj dhe shuma e fituar shumëzohet me numrin e muajve për të cilat nuk ka dëshmi për pagesën e anëtarësisë.

5. Nëse lojtari, i cili e ka fituar të drejtën e lojtarit të përzgjedhjes, gjegjësisht është licencuar nga ana e FIBA-s për ndonjë përzgjedhje, **kërkon që të ndërprejë marrëveshjen gjatë rrjedhjes së edicionit të garave,** llogaritja e dëmëshpërblimit do të bëhet në bazë të alinesë 23.1.7.2/1 dhe 23.1.7.2/2 të nenit 23

Lojtari ka të drejtën e fituar të lojtarit të përzgjedhur të cilën mund ta humb nëse pas përfundimit të edicionit aktual në listën e lojtarëve të licencuar nga FIBA për çfarëdo përzgjedhje nacionale.

6. Dëshmia për pagesën e kryer për dëmshpërblimin e caktuar dorëzohet në zyrën e FBK-së.

7. Ekipi i cili duhet të dëmëshpërblehet, mund të heq dorë nga dëmëshpërblimi me nënshkrimin dhe vulosjen e deklaratës nga personi i autorizuar i ekipit, dhe e njëjta duhet të dorëzohet në zyrën e FBK-së.

**VI. FUZIONI (BASHKIMI) I EKIPEVE**

**Neni 24.**

24.1 Fuzionimi (bashkimi) i ekipeve në garat e FBK-së është fuzionimi i dy e më tepër ekipeve me marrëveshje për fuzionim në formë të shkruar, për realizimin e intereseve të tyre dhe zhvillimin e sportit të basketbollit.

24.2 Gjatë kërkesës për fuzionim, ekipet janë të obliguara që në afatet e caktuara me këtë nen, t`i dorëzojnë Komesarit të Garave (komisionit për regjistrim) Marrëveshjen origjinale për fuzionim me numër të mjafutar të kopjeve (nga një për çdo ekip pjesëmarrës në fuzionim dhe një për FBK). Marrëveshja do të evidentohet në regjistrin e FBK-së ku dëshmohet pagesa e taksës administrative në shumë prej 500€.

24.3. Komesari i Garave (Komisioni për regjisttrim) i FBK-së është i obliguar që në afat prej 3 (tri) ditëve nga dita e marrjes së kërkesës të marrë lëndën në procedurë dhe e njëjta duhet të përfundojë në afat prej 15 ditësh nga dita e marrjes së lëndës në procedurë, përveç nëse natyra kërkon periudhë më të gjatë.

24.4. Marrëveshja për fuzionim në mes të dy apo më tepër ekipeve të FBK-së merr efekt ligjor në momentin kur e njëjta lejohet me aktvendimin e Komesarit të Garave (komisionit për regjistrim) të FBK-së.

24.5 Nga moment i fuzionimit të lejuar me aktvendimin e Komesarit të Garave (Komisionit për regjistrim), ekipet e fuzionuara fillojnë të realizojne të drejtat dhe obligimet e tyre në FBK si një ekip, gjegjësisht në harmoni me marrëveshjen reciproke për fuzionim nëpërmjet të përfaqësuesit dhe nënshkruesit të autorizuar zgjedhet emri i ekipit, vula, llogaria bankare në Republikën e Kosovës, kontaktet, selia dhe adresa postare elektronike e ekipit dhe i njëjti në të ardhmen do të jetë përfaqësues pranë FBK-së.

24.6. Ekipi, përfaqsues i ekipeve të fuzionuara, në bazë të marrëveshjes për fuzionim, vazhdon të bëjë gara në një nga ligat e seniorëve, derisa klubet tjera, pjesëmarrës në fuzionim, mund të vazhdojnë veç e veç të garojnë në ligat e grupmoshave të reja të

FBK-së si subjekte të veçanta ligjore. Ekipet pjesëmarrëse në fuzionim nuk kanë të drejtë të garojnë në ligat e seniorëve derisa marrëveshja për fuzionim është në fuqi.

24.7 Në marrëveshjen për fuzionim duhet të jetë dispozita për mënyrën e ndarjes eventuale, ku në mënyrë precize duhet të ceket se cilat nga ekipet dhe me çfarë status do të vazhdojnë pas ndarjes së krijuar, përgjegjësia financiare e subjekteve - të ardhurat nga anëtarësia, nga marketingu i ligave, dhuratat për plasman në ligat e FBK-

së, etj, si dhe shpenzimet për gara, kuotizime, dënime, licencime dhe shpenzime tjera në harmoni me Rregullore dhe Propozicione të Garave dhe akteve tjera, si dhe në bazë të vendimeve të trupave të autorizuar të FBK-së.

24.8 Fuozionimi i ekipeve mund të ketë veprim ligjor në sistemin e garave të FBK-së nëse kryhet më së voni 24 orë para paraqitjes së listës paraqitëse për garat e FBK-së për edicionin e ardhëshëm të garave.

24.9 Fuzionimi i ekipeve pas këtij afati mund të ketë veprim ligjor në sistemin e garave të FBK-së nga edicioni tjetër.

**VII. PARAQITJA JASHTË SHTETIT**

**Neni 25**

Lojtari fiton të drejtën e paraqitjes jashtë vendit pas marrjes së pëlqimit nga ekipi dhe lëshimit të fletëlëshimit (LOC) nga ana e FBK-së.

**Neni 26**

26.1. Kërkesa për dhënien e pëlqimit për paraqitje jashtë vendit i dorëzohet Komesarit të Garave (Komisionit për regjistrim) nëpërmjet zyrës së FBK-së, ku dokumentacioni komplet duhet të përmbajë:

 1. Kërkesa nga Federata Ndërkombëtare të cilës i përket ekipi, e adresuar në FBK;

 2. Pëlqimi i ekipit për paraqitje jashtë vendit, nëse marrëveshja është valide;

 3. Pagesa e taksës administrative për fletëçregjistrim (LOC).

**Neni 27**

27.1 Transferi ndërkombëtar i lojtarëve deri në moshën 18 vjeçare nuk është i lejuar, përveç në raste special ku me pëlqimin e ekipit në formë të shkruar, personi i autorizuar i FBK-së lëshon Fletëlëshimin (LOC) për të luajtur jashtë shtetit, në bazë të dispozitave të përcaktuara me aktet e FIBA-s dhe me këtë Rregullore për regjistrim dhe kalim në FBK;

27.2. Për lojtarët më të vjetër se 18 vjet, LOC për të luajtur jashtë vendit e lëshon personi i autorizuar në bazë të dispozitave të përcaktuara me aktet e FIBA dhe me këtë Rregullore për regjistrim dhe kalim në FBK;

27.3. FBK e lëshon LOC me kusht që lojtari i cili shkon jashtë shtetit të nënshkruajë deklaratën se në çdo kohë do të jetë në disponim për ndeshjet dhe përgatitiet e përzgjedhjes së Kosovë.

27.4 Vendimin për të luajtur jashtë vendit e merr Komesari i Garave në afat prej shtatë (7) ditësh nga dita e pranimit të dokumentacionit komplet, kurse LOC e lëshon Sekretari i Përgjithshëm i FBK-së.

**VIII KTHIMI I LOJTARIT NGA JASHTË**

**NENI 28.**

28.1. Lojtari i cili merr pëlqimin për të luajtur jashtë vendit gjatë edicioni aktual mund të kthehet dhe të paraqitet në kampionatin vendor me dokumentacionin komplet më së voni deri në përfundim të afatit kalimtar.

28.2. Lojtari i cili ka realizuar një transfer gjatë edicionit aktual, e pastaj realizon edhe transfer ndërkombëtar, mund të regjistrohet si lojtar i kthyer nga jashtë vetëm në ekipin nga i cili ka marrë pëlqimin për të luajtur jashtë vendit më së voni deri në përfundim të afatit kalimtar.

28.2 Lojtari mund të kthehet dhe të paraqitet në kampionatin vendor në ekipin me të cilin nënshkruan marrëveshjen, vetëm nëse ka realizuar angazhman në ndonjë ekip jashtë vendit dhe nëse ka luajtur në më së paku katër (4) ndeshje kampionale apo të Kupës për ekipin jashtë vendit.Regjsitrimi i lojtarit të kthyer nga jashtë është i mundur deri 72 orë para zhvillimit të xhiros së XXII për ekipet e Superligës(kur edhe skadon afati edhe për regjistrimin e lojtarëve të huaj).

**IX. PARAQITJA E LOJTARËVE NDËRKOMBËTARË (TË HUAJ)**

**Neni 29**

Lojtar ndërkombëtar (i huaj) nënkuptohet lojtari i cili nuk ka shtetësinë e Republikës së Kosovës.

**Neni 30**

30.1 Për ndeshjet kampionale dhe të Kupës çdo ekip pjesëmarrëse ka të drejtë të regjistrojë lojtarë ndërkombëtarë (të huaj) për ndeshjet kampionale dhe të Kupës, në bazë të dispozitave të përcaktuara me këtë Rregullore.

30.2 Ekipi ka të drejtë regjistrimi të lojtarit ndërkombëtar (të huaj). Kërkesën për regjistrim me dokumentacionin komplet duhet ta dorëzojë në FBK më së voni 48 orë para fillimit të ndeshjes kampionale apo të Kupës.

30.3 Numri i paraqitjeve të lojtarëve ndërkombëtarë për të gjitha ligat dhe angazhimi i tyre në një ndeshje përcaktohet me Propozicione të Garave.

30.4 Lojtari i huaj mund të realizojë vetëm një (1) kalim prej ekipi në një ekip tjetër vendor në të njëjtin rang garash edhe gjatë edicionit të rregullt të garave, por vetëm me Fletëlëshim

nga klubi amë ose në bazë të Marrëveshjes së dy (2) klubeve. Afati i fundit të kalimit i lojtarëve të huaj nga klubi në klub është 72 orë para fillimit të xhiros së XXII.

30.5. Lojtari ndërkombëtar deri në moshën 18 vjeçare i cili ka vendbanim në Republikën e Kosovës në bazë të shkollimit apo punës së përkohëshme, mund të regjistrohet si lojtar vendor dhe të paraqitet për grupmosha të reja, me leje të Komesarit të Garave (Komisionit për regjistrim).

Neni 31.Lojtari i huaj apo i natyralizuar i cili paraqitet për të luajtur në ndonjë ekip të Republikës së Kosovësdhe gjatë kampionatit aktual fiton të drejtën për paraqitje në përzgjedhjen e Kosovës,fiton të drejtën që për ekip të regjistrohet si lojar vendor,nëse regjistrohet para fillimit të pjesës së dytë të kampionatit,ose sipas Nenit 28.2.

31.1.1 Lojtarët e natyralizuar kanë statusin e lojtarit vendor deri në një vendim tjetër. Çdo skuadër ka të drejtën e paraqitjes për regjistirm vetëm 1 (një) lojtar të natyralizuar.

31.1.2 Lojtarët e FSHB-së nga edicioni 2020-2021 kanë statusin e lojtarit vendor. Çdo ekip ka të drejtën e paraqitjes për regjistrim të një (1) lojtari nga FSHB, duke respektuar Nenin 31.2 për regjistrim (LOC).

31.2 Për regjistrim të çdo lojtari ndërkombëtar ekipi është i obliguar të paguajë taksën për regjistrim në FBK dhe FIBA, e cila përcaktohet me Propozicionet e Garave.

31.1.2 Në raste kur lojtari-ja fiton statusin e bashkimit familjar në Kosovë (ka dokumente valide, Pasaportë të Republikës së Kosovës) ka edhe statusin e lojtarit-es vendor.

**X. PARAQITJA E LOJTARËVE**

**Neni 32**

Në ndeshjet e të gjitha ligave si dhe ndeshjet për Kupë, lojtarët mund të paraqiten vetëm nëse posedojnë licencën e lëshuar nga Komesari i Garave i FBK-së.

**LICENCA E DYFISHTË**

**Neni 33**.

33.1 Lojtarët deri në moshën 20 vjeçare (Viti lindjes 2001 e më i ri), i cili ka të drejtë paraqitjeje në Superligë, gjegjësisht në Ligën e Parë të Seniorëve FBK-së, mund të paraqitet për ekip tjetër në nivel më të ulët të garave, me lëshimin e licencës së dyfishtë, në bazë të pëlqimit me shkrim të ekipit për të cilin është i regjistruar lojtari.

Nëse ekipi i cili e jep pëlqimin për licencim të dyfishtë i ka ekipet e reja, të gjithë lojtarët të cilët kanë të drejtë paraqitjeje për këtë ekip në ligat për të rinjë, pa marr parasysh se a gjenden

në listën e seniorëve, mund të paraqiten me licencë të dyfishtë për skuadrën tjetër të seniorëve në nivel më të ultë.

33.2 Një ekip mund të ketë më së shumti katër (4) lojtarë me licencë të dyfishtë gjatë një edicioni garues.

33.3 Licenca e dyfishtë mund të lëshohet 24 orë para fillimit të pjesës së parë apo të dytë të kampionatit.

33.4 Lojtari me licencë të dyfishtë nuk mund të paraqitet për të luajtur për dy ekipe në ditën e njëjtë të zhvillimit të ndeshjeve.

33.5 Lojtarët deri në moshën U18 dhe U16 në të dy konkurrencat (meshkuj-femra) të cilët kanë të drejtë të paraqiten në kategoritë e reja te klubet e tyre, te klubet seniore, mund të regjistrohen me licencë të dyfishtë dhe të paraqiten në ekipet seniore – kategori të reja për një edicion.

Licencimi duhet të bëhet në afat kalimtar ose deri 24 orë para fillimit të pjesës së parë apo të dytë të kampionatit.

Lojtari me licencë të dyfishtë nuk mund të paraqitet për të luajtur për dy ekipe në ditën e njëjtë të zhvillimit të ndeshjeve.

Ky licencim është i mundur vetëm për lojtarët e licencuar në shkolla të basketbolllit-klube të cilët nuk i posedojnë të gjitha kategoritë e reja - kategorinë seniore.

**Neni 34**

34.1 Lojtari mund të paraqitet për ekip tjetër për ndeshje miqësore apo ndeshje zyrtare ndërkombëtare, vetëm me pëlqimin e ekipit për të cilin është i regjistruar lojtari për edicionin garues.

34.2 Në rast të shkeljes së dispozitës 37.1, lojtari dhe ekipi për të cilën paraqitet, bëjnë shkelje disiplinore.

**XI. REGJISTRIMI DHE LICENCIMI I TRAJNERËVE**

**Neni 35**

35.1 Regjistrimin e trajnerëve të basketbollit e bënë Komesari i Garave i FBK-së.

35.2 Trajnerët e basketbollit mund ta kryejnë detyrën e tyre nëse posedojnë licencën e trajnerëve.

35.3. Licencën për kryerjen e detyreës së trajnerit e lëshon Shoqata e Trajnerëve, në bazë të kriteriumeve

35.4 Marrëveshjet për rregullimin e të drejtave dhe obligimeve reciprokre në mes të trajnerit dhe ekipit evidentohet në FBK.

35.5 Marrëveshjet për rregullimin e të drejtave dhe obligimeve reciproke në mes të trajnerit dhe ekipit, të cilat nuk janë evidentuar në FBK nuk kanë asnjë veprim ligjor.

35.6. Marrëveshja për rregullimin e të drejtave dhe odbligimeve duhet në mënyrë detajisht të përshkruajë të drejtat dhe obligimet e trajnerit dhe ekipit. Trajneri ka të drejtë, nëse nuk i plotësohen kërkesat financiare sipas marrëveshjes, të kërkojë mbrotjen e ligjshmërisë dhe

Komesari i Garave nuk mund t’i lëshojë ekipit licencë për trajner të ri, derisa ekipi nuk dëshmon se i ka përmbushur obligimet financiare. Trajneri ka të drejtë të tërhiqet nga pretendimet e parealizuara dhe me njoftim në formë shkrimi të njoftojë FBK-në.

35.7 Për kryerjen e detyrës së trajnerit, ekipi është i obliguar të paguajë taksën në shumën e caktuar me vendim të posaçëm të Bordit të FBK-së

**XII. E DREJTA PËR ANKESË DHE KËRKESA PËR MBROJTJE TË LIGJSHMËRISË**

**Neni 36**

36.1 Kundër aktvendimit të Komesarit të Garave (Komisionit për regjistrim) të FBK-së, të publikuar në faqen zyrtare të FBK-së dhe kundër të gjitha vendimeve të tij, palët në afat prej

3 ditësh nga dita e publimit apo nga dita e pranimit të vendimit, kanë të drejtë ankese nëpërmjet Komesarit të Garave (komisionit për regjistrim) Komisionit Arbitrar të FBK-së.

36.2 Ankesa e cila është dorëzuar pas afatit të caktuar për ankesë do të refuzohet dhe nuk do të shqyrtohet.

36.3 Nëse kundër vendimit të Komesari të Garave (Komisionit për regjistrim) të FBK-së, një nga palët ka paraqit ankesë, regjistrimi dhe paraqitja e lojtarit nuk është i lejuar deri në vendimin e marrur nga Komisioni Arbitrar i FBK-së.

36.4 Komisioni Arbitrar është i obliguar që në afat prej shtatë (7) ditësh të marrë ankesën në shqyrtim.

36.5 Kundër vendimit të plotëfuqishëm të Komesarit të Garave (Komisionit për regjistrim), palët kanë të drejtë të kërkojnë mbrojtjen e ligjëshmërisë e cila dorëzohet nërpërmjet të Komesarit të Garave (komisionit për regjistrim) Bordit të FBK-së.

36.6 Kërkesa për mbrojtjen e ligjëshmërisë nuk ka efekt pezullues në vendimin e plotëfuqishëm të Komesari të Garave (Komisionit për regjistrim) dhe vendimi i marrur sipas kërkesës nuk ka efekt retroaktiv në lidhje me ndeshjet të cilat janë zhvilluar deri në marrjen e saj.

36.7 FBK nuk merr përgjgjësi për kurrfarë kompenzimi të dëmeve të shkaktuara për anulimin e vendimit të shkallës së parë.

36.8 Nëse palët nuk kanë shfrytëzuar të drejtën e aankesës, të njejtit u kanë të drejtë të paraqesin kërkesën për mbrojtjen e ligjshmërisë kundër vendimit të Komesarit të Garave (Komisionit për regjistrim) të FBK-së.

**XIII. DORËZIMI**

**Neni 37**

37.1 Korrespondencën me FBK dhe komisionet e FBK-së palët e kryejnë nërmjet të zyrës së FBK-së.

37.2 Dorëzimi i shkresave në FBK kryhet drejtëpërdrejtë në zyrën e FBK-së, me anë të postës dhe me anë të postës elektronike.

37.3 Çdo shkresë e dorëzuar nga personi juridik në FBK duhet të jetë e nënshkruar dhe vulosur nga personi i autorizuar apo të nëpërmjet të autorizuesit me autorizimin e bërë nga noteri.

37.4 Çdo shkresë e dorëzuar nga personi fizik në FBK, duhet të dorëzohet në mënyrë fizike duke bashkangjitur dokumentin për identifikim personal, apo nëpërmjet autorizuesit me autorizimin e bërë nga noteri.

37.5 Data e pranimit të shkresës konsiderohet dita kur shkresa është dorëzuar drejtëpërdrejtë, postës dhe postës elektronike.

37.6 Zyrja administrative e FBK-së, shkresat e dorëzuara i adreson në palët e cekura në adresë.

**XIV. AFATET**

**Neni 38**

38.1 Afate nënkuptohen ditët, muajt dhe vitet.

38.2 Nëse afatet janë caktuar me ditë, në afat nuk llogaritet dita e dorëzimit të shkresës.

38.3 Brenda afatit të përcaktuar, do të konsiderohet dita e parë e ardhshme.

38.4. Në afat të përcaktuar nuk llogaritet dita e diel dhe festat shtetërore dhe afati kalon pas kalimit të ditës së parë të ardhshme punuese.

**XV. DISPOZITAT PËRFUNDIMTARE DHE KALUESE**

**Neni 39.**

Të gjitha çështjet tjera të cilat nuk janë paraparë me këtë rregullore dhe Rregullat zyrtare të basketbollit, do të përcaktohen me Propozicionet e Garave, aktet normative të FBK-së dhe FIBA.

**Neni 40.**

Ndërrimet dhe plotësimet e kësaj Rregulloreje miratohen sipas procedurës së njëjtë të aprovimit të tyre.

**Neni 41.**

Interpretimin e kësaj Rregulloreje e jep Bordi i FBK-së, në mënyrë direkte apo nëpërmjet të Komisioneve të tij.

**Neni 42.**

Kjo Rregullore hynë në fuqi me miratimin e saj nga ana e Bordit të FBK-së.

**Miratoi Bordi i FBK-së më 30.09.2020 në Prishtinë**

Në emër të Bordit të FBK-së,

Arben FETAHU

Kryetar

Federata e Basketbollit të Kosovës